Geronimo

Geronimo (1829-1909) esseva un chef de nativos american in le area del sud-west de Statos Unite presente, qui combetteva con mexicanos e statouniteses pro conservar su terreno e modo de vita.

Geronimo esseva un membro de tribo native apache. In le principio ille attaccava mexicanos qui entrava su terreno. Ille deveniva experte de attaccar e postea celar se. Mexicanos occideva membros de su familia durante un attacco in 1858. Post le Guerra Mexican-Statounitese (1846-1848) le SUA possedeva le area, e Geronimo attaccava statouniteses qui entrava la. Soldatos al fin le capturava in 1877 e inviava al terreno reservate pro nativos San Carlos. In 1881 ille con adherentes fugiva e combatteva, esseva de novo capturate in 1884, e de novo fugiva in 1885 usque 1886 in lo que esseva le ultime battalias inter nativos e statouniteses. Ille e le adherentes passava plus que 20 annos in prision.

Durante le ultime annos de su vita Geronimo deveniva famose. Ille scribeva un autobiographia e visitava le presidente Theodore Roosevelt in 1905. Ille moriva de frigido post un cadita de un cavallo in 1909.

Referentias

https://www.biography.com/political-figures/geronimo

https://www.history.com/topics/native-american/history/geronimo

https://www.britannica.com/biography/Geronimo